Jānis Lūsis (vieglatlēts)

Jānis Lūsis (dzimis  Jelgavā, miris ) bija latviešu šķēpa metējs, 1968. gada vasaras olimpisko spēļu čempions. Desmitkārtējs Latvijas čempions, četrkārtējs Eiropas čempions (1962, 1966, 1969, 1971), divpadsmitkārtējs PSRS čempions un divkārtējs pasaules rekordists — 91,98 m (1968) un 93,80 m (1972) šķēpa mešanā.

1987. gadā IAAF viņu atzina par visu laiku izcilāko šķēpa metēju pasaulē.
2014. gadā uzņemts IAAF Slavas zālē par "sevišķu ieguldījumu vieglatlētikas sportā".

 Dzīvesgājums 
Dzimis 1939. gada 19. maijā Jelgavā mērnieka-kultūrtehniķa Voldemāra Lūša ģimenē, tēvs gāja bojā Otrā pasaules kara laikā. Bērnību pavadīja mātes tēva mājās Matkules pagastā, mācījās Matkules pamatskolā un Kandavas vidusskolā.

Studēja Latvijas Valsts fiziskās kultūras institūtā un līdztekus kopš 1957. gada piedalījās vieglatlētikas sacensībās. Bija pirmais latviešu vieglatlēts, kas šķēpa mešanā pārsniedza 80 m robežu (1961). Ieguva bronzas medaļu 18. olimpiskajās spēlēs (1964. gads, Tokija; 80,57 m), zelta medaļu 19. olimpiskajās spēlēs (1968. gads, Mehiko; 90,10 m) un sudraba medaļu 20. olimpiskajās spēlēs (1972. gads, Minhene; 90,46 m).

Pēc palikšanas 8. vietā 21. olimpiskajās spēlēs (1976. gads, Monreāla; 80,26 m) pārtrauca piedalīties sacensībās un sāka strādāt par Latvijas PSR un PSRS šķēpa metēju izlases treneri (1976-1986), bija arī PSRS olimpiskās izlases šķēpa metēju treneris (1980). Vēlāk strādāja par treneri Madagaskarā (1987-1990), pēc atgriešanās dzimtenē bija Latvijas olimpiskās izlases vieglatlētu treneris (1992, 2000), kopš 1997. gada Latvijas Nacionālās sporta skolas treneris. Latvijas Olimpiskās komitejas loceklis (1992-2004). Desmit reizes atzīts par gada populārāko sportistu Latvijā (1962—1973). Viens no Latvijas Šķēpmetēju kluba dibinātājiem, regulāri notiek Jāņa Lūša kausa izcīņas sacensības.

Pēc aktīvās sportista karjeras beigām darbojās kā treneris un sporta funkcionārs. Mēģināja iesaistīties politikā, piedalījās vairākās vēlēšanās no sociāldemokrātiski orientētu partiju sarakstiem. Kopš 2006. gada dzīvoja Ogres novada Juglā "Zušu" mājās.

Miris  no limfmezglu vēža.Šķēpmetēja Lūša draugs atklāj jaunas detaļas par sportista veselību sejas.tvnet.lv 2019. gada 2. oktobrī

 Sportista karjera
Visu savu sportista karjeru (no 1957. līdz 1976. gadam) J. Lūsis pārstāvēja PSRS. 1964. gada olimpiskajās spēlēs izcīnīja bronzas medaļu, bet pēc 4 gadiem Mehiko viņš kļuva par olimpisko čempionu. 1972. gada Olimpiskajās spēlēs Minhenē viņš izcīnīja sudraba medaļu. J. Lūsis pašlaik (2025) ir vienīgais latvietis, kam izdevies izcīnīt visu trīs kalumu olimpiskās medaļas. Viņš startēja arī 1976. gada olimpiskajās spēlēs Monreālā, bet palika astotais un nolēma beigt karjeru. Izcīnījis arī 4 Eiropas, 12 PSRS un 1 Latvijas čempiona titulu. Divas reizes laboja pasaules rekordu šķēpa mešanā — 1968. gadā tas bija 91,68 metri, bet 1972. gadā — 93,80 metrus tāls. Latvijas rekordu šķēpmešanā labojis 10 reizes, trīs reizes labojis Latvijas rekordu arī desmitcīņā.

 Ģimene 
J. Lūsis bija precējies ar šķēpa metēju Elvīru Ozoliņu, 1960. gada Olimpisko spēļu čempioni.  Arī viņu dēls Voldemārs Lūsis ir bijis šķēpa metējs, piedalījās divās olimpiskajās spēlēs.   Viņu kontā ir astoņi starti Olimpiskajās spēlēs, četras Olimpisko spēļu medaļas, seši pasaules rekordi, pieci Eiropas čempionu tituli.

 Pasaules rekordi 
Rezultāts  Datums  Vieta91,98 m    93,80 m    

 Apbalvojumi un pagodinājumi 
 PSRS Nopelniem bagātais sporta meistars
 PSRS Nopelniem bagātais treneris
 Darba Sarkanā Karoga ordenis
 Ordenis "Goda zīme"
 Tautu Draudzības ordenis
 LOK Goda zīme
 1999: Triju Zvaigžņu ordenis (III šķira)
 2009: Ministru kabineta balva
 2009: Balva par mūža ieguldījumu sportā
 2014: uzņemts IAAF Slavas zālē

 Izmantotā literatūra 

Ilgvars Forands. Lielais liktenis. LIF, 2018.

 Atsauces 

 Ārējās saites 

 Biogrāfija
 CVK profils 
 Gramata21 profils
 Lūsis saņems gada balvu par mūža ieguldījumiem Latvijas sportā
 Dzīve šķēpa zīmē, sporto.lv

Kategorija:1939. gadā dzimušie
Kategorija:Jelgavā dzimušie
Kategorija:Latvijas vieglatlēti
Kategorija:Šķēpa metēji
Kategorija:1964. gada vasaras olimpisko spēļu dalībnieki
Kategorija:1968. gada vasaras olimpisko spēļu dalībnieki
Kategorija:1972. gada vasaras olimpisko spēļu dalībnieki
Kategorija:1976. gada vasaras olimpisko spēļu dalībnieki
Kategorija:Latvijas olimpiskie medaļnieki
Kategorija:Ar ordeni "Goda Zīme" apbalvotie
Kategorija:Triju Zvaigžņu ordeņa komandieri
Kategorija:Ar Darba Sarkanā Karoga ordeni apbalvotie
Kategorija:2020. gadā mirušie
Kategorija:PSRS Nopelniem bagātie sporta meistari
Kategorija:Olimpiskie zelta medaļnieki vieglatlētikā
Kategorija:Olimpiskie sudraba medaļnieki vieglatlētikā
Kategorija:Olimpiskie bronzas medaļnieki vieglatlētikā
Kategorija:Padomju Savienības olimpiskie zelta medaļnieki
Kategorija:Padomju Savienības olimpiskie sudraba medaļnieki
Kategorija:Padomju Savienības olimpiskie bronzas medaļnieki